Ըստ Time եւ CNN-ի հարցումների Ազնաւուրը ճանաչուել է 20-րդ դարի լաւագոյն երգիչ, սա նշանակում է, որ բազմաթիւ միւս երգիչների շարքում կայ մէկը, որը ամենաճշգրիտ ձեւով է թափանցում մարդկանց սրտերը եւ արտայայտում նրանց ապրումները։ Իր 90-ը նա դիմաւորեց համերգներով, երգով, իսկ դա արդէն յաղթանակների յաղթանակն է։ Ազնաւուրը նուիրաբերեց ինքնիրեն 21-րդ դարին, թէեւ նրա համար ժամանակ արդէն գոյութիւն չունի. ասում են, Ազնաւուրին կը դադարեն լսել այն ժամանակ, երբ մարդը զրկուի զգացմունքներից, ուստի նա յաւերժութեան երգիչ է։ Նման երկարակեցութիւնը առաջին հերթին լաւատեսութեան արգասիք է եւ… արժէ հետաքրքրուել, թէ որտեղ է թաքնուած Ազնաւուրի գաղտնիքը, որը ես կ՚անուանէի լաւատեսութեան երկարակեցութեան գաղտնիք։